section_heading: Hercegovački slučaj
paragraph_text: Na novom susretu u prostorijama Kongregacije za širenje vjere donesena je zajednička izjava o katedralnoj i novoosnovanim mostarskim župama gdje bi zajednički trebali nastupiti predstavnici obiju strana. Čitanje zajedničke izjave upriličeno je 2. svibnja 1993. u kripti mostarske katedrala. U vrijeme čitanja izjave biskup Žanić je bio u bolnici u Splitu. U vrijeme posljednjih pregovora biskup Žanić je već imao zdravstvenih poteškoća te ga je u njegovo ime predstavljao biskup koadjutor – Ratko Perić.